N Á R O D N Á R A D A S L O V E N S K E J R E P U B L I K Y

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

číslo: CRD - 801/2023

**1726**

**N á v r h**

**na voľbu člena Rady pre mediálne služby -** 6 ročné funkčné obdobie

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predkladá: Materiál obsahuje:**

Výbor Národnej rady Slovenskej republiky 1. Návrh uznesenia Národnej rady

pre kultúru a médiá Slovenskej republiky  
2. Správu k návrhu na voľbu člena rady

3. Návrh kandidátov na člena rady

4. Uznesenie Výboru Národnej rady Slovenskej republiky pre kultúru a médiá

**Bratislava jún 2023**

**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

číslo: CRD - 801/2023

N á v r h

**U Z N E S E N I E**

**N Á R O D N E J R A D Y S L O V E N S K E J R E P U B L I K Y**

**z ..... 2023**

k návrhu na voľbu člena Rady pre mediálne služby **(tlač 1726)**

**Národná rada Slovenskej republiky**

1. **k o n š t a t u j e , že**
2. podľa ustanovení § 117 ods. 1 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) skončilo funkčné obdobie jednému členovi Rady pre mediálne služby.
3. je potrebné zvoliť jedného člena rady, aby Rada pre mediálne služby mala deväť členov podľa § 114 ods. 1 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách)
   1. **z v o l i l a**

podľa § 116 ods. 2 a § 116 ods. 4 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) jedného člena Rady pre mediálne služby na 6 ročné funkčné obdobie, ktoré začne plynúť odo dňa jeho zvolenia Národnou radou Slovenskej republiky;

.................................................

**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

číslo: CRD – 801/2023

**S p r á v a**

**Výboru Národnej rady Slovenskej republiky pre kultúru a médiá**

**k návrhu na voľbu členov Rady pre mediálne služby -** 6 ročné funkčné obdobie

**(tlač 1726)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podľa ustanovení § 117 ods. 1 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) skončilo funkčné obdobie jednému členovi Rady pre mediálne služby. Keďže na 88. schôdzi Národnej rady Slovenskej republiky nebol zvolený kandidát, je potrebné vykonať novú voľbu. V záujme zachovania kontinuity výkonu zákonných kompetencií Rady pre mediálne služby je potrebné zvoliť jedného člena.

Na základe zverejnenej výzvy Výboru Národnej rady Slovenskej republiky pre kultúru a médiá predložili návrhy kandidátov na členov rady profesijné inštitúcie a občianske združenia pôsobiace v oblasti médií, kultúry, vedy, vzdelávania alebo športu, registrované cirkvi a náboženské spoločnosti  a občianske združenia občanov so zdravotným postihnutím prostredníctvom poradného orgánu vlády Slovenskej republiky pre problematiku občanov so zdravotným postihnutím. Výbor dostal tieto návrhy kandidátov na doplnenie rady:

**Meno a priezvisko:**  **Návrh predkladá:**

1. **Mgr. Alexander Buzinkay** OZ OTVOR DVOR, Rožňava
2. **PhDr. Ján Füle** Asociácia európskych novinárov, Bratislava
3. **doc. PhDr. Martin Kasarda, Dr.** Paneurópska vysoká škola, Bratislava
4. **Ing. Milan Sedláček** o. z. Top Centrum Podnikateliek, Bratislava
5. **Ing. Andrej Zmeček** Mediálny inštitút, Bratislava

Výbor Národnej rady Slovenskej republiky pre kultúru a médiá posúdil predložené návrhy kandidátov na voľbu člena Rady pre mediálne služby na svojej 88. schôdzi a v uznesení č. 224 z 20. júna 2023 **k o n š t a t o v a l,** že všetci kandidáti pod poradovým č. 1 až 5 spĺňajú požadované podmienky a predložené návrhy sú v súlade s kritériami uvedenými podľa § 115 zákona č. 264/2022 Z. z. o mediálnych službách a o zmene a doplnení niektorých zákonov.

Výbor Národnej rady Slovenskej republiky pre kultúru a médiá po zvážení týchto skutočností zároveň vyslovil súhlas s návrhom na voľbu člena Rady pre mediálne služby.

Základné údaje o navrhovaných kandidátoch sú uvedené v prílohe predkladaného materiálu.

## Príloha

## N á v r h y

**kandidátov na člena Rady pre mediálne služby**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Mgr. Alexander Buzinkay**

*Rok narodenia:* 1961

*Bydlisko:* Betliar

*Vzdelanie:* Filozofická fakulta UK, Bratislava

Katedra žurnalistiky

*Zamestnávateľ:* Bratislavská vodárenská spoločnosť, a. s.

*Funkcia v zamestnaní:* špecialista životného prostredia

*Navrhol:* OZ OTVOR DVOR, Rožňava

1. **PhDr. Ján Füle**

*Rok narodenia:* 1963

*Bydlisko:* Bratislava

*Vzdelanie:* Univerzita Komenského, Bratislava

Odbor žurnalistika

*Zamestnávateľ:* Ministerstvo vnútra Slovenskej republiky

*Funkcia v zamestnaní:* poradca ministra vnútra SR pre hybridné hrozby

*Navrhol:* Asociácia európskych novinárov, slovenská sekcia Bratislava

1. **Doc. PhDr. Martin Kasarda, Dr.**

*Rok narodenia:* 1968

*Bydlisko:* Lehnice, Malý Lég

*Vzdelanie:* Pedagogická fakulta Nitra

*Zamestnávateľ:* Fakulta masmédií, Paneurópska vysoká škola, Bratislava

*Funkcia v zamestnaní:* vedúci Ústavu mediálnej a marketingovej komunikácie

*Navrhol:* Paneurópska vysoká škola, Bratislava

1. **Ing. Milan Sedláček**

*Rok narodenia:* 1965

*Bydlisko:* Bratislava

*Vzdelanie:* Stavebná fakulta, SVŠT Bratislava

*Zamestnávateľ:* SZČO

*Funkcia v zamestnaní:* ---

*Navrhol:* o. z. Top Centrum Podnikateliek, Bratislava

1. **Ing. Andrej Zmeček**

*Rok narodenia:* 1963

*Bydlisko:* Bratislava

*Vzdelanie:* Slovenská technická univerzita Bratislava

Zvuková a obrazová technika

*Zamestnávateľ:* ACAPU, s. r. o

*Funkcia v zamestnaní:* analytik

*Navrhol:* Mediálny Inštitút, Bratislava

***Výbor Národnej rady Slovenskej republiky***

***pre kultúru a médiá***

88. schôdza výboru

číslo: CRD - 801/2023

**224**

**Uznesenie**

**Výboru Národnej rady Slovenskej republiky pre kultúru a médiá**

**z 20. júna 2023**

k  návrhu na voľbu člena Rady pre mediálne služby - 6 ročné funkčné obdobie **(tlač 1726).**

**Výbor Národnej rady Slovenskej republiky pre kultúru a médiá**

1. **konštatuje, že**
2. podľa ustanovení § 117 ods. 1 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) skončilo funkčné obdobie jednému členovi Rady pre mediálne služby.
3. navrhovaní kandidáti
4. **Mgr. Alexander Buzinkay**
5. **PhDr. Ján Füle**
6. **doc. PhDr. Martin Kasarda, Dr.**
7. **Ing. Milan Sedláček**
8. **Ing. Andrej Zmeček**

spĺňajú požadované podmienky a predložené návrhy sú v súlade s kritériami uvedenými podľa § 115 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách).

1. **súhlasí**

s návrhom na voľbu člena Rady pre mediálne služby - 6 ročné funkčné obdobie **(tlač 1726)**

1. **odporúča Národnej rade Slovenskej republiky, aby**
2. **zvolila**

podľa § 116 ods. 2 a § 116 ods. 4 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) jedného člena Rady pre mediálne služby na 6 ročné funkčné obdobie, ktoré začne plynúť odo dňa jeho zvolenia Národnou radou Slovenskej republiky;

1. **uskutočnila voľbu**

podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky č. 498 zo 17. júna 2011;

1. **uskutočnila opakovanú voľbu**

v prípade, ak nebude zvolený žiadny kandidát; do opakovanej voľby postupujú všetci navrhnutí kandidáti, ktorí neboli zvolení.

**D. určuje**

poverenú podpredsedníčku výboru Janu **Žitňanskú**

za spravodajkyňu výboru a poveruje ju, aby uviedla návrh na voľbu člena Rady pre mediálne služby - 6 ročné funkčné obdobie na schôdzi Národnej rady Slovenskej republiky a informovala o stanovisku Výboru Národnej rady Slovenskej republiky pre kultúru a médiá;

**E. poveruje**

poverenú podpredsedníčku výboru Janu **Žitňanskú**

predložiť predsedovi Národnej rady Slovenskej republiky návrh na voľbu člena Rady pre mediálne služby - 6 ročné funkčné obdobie so stanoviskom Výboru Národnej rady Slovenskej republiky pre kultúru a médiá.

Bratislava 20. júna 2023

**Jana**  **Žitňanská, v. r.**

poverená podpredsedníčka

Výboru Národnej rady Slovenskej republiky pre kultúru a médiá